रायपुर. आखिरकार रेलवे ने मंदिरहसौद से नया रायपुर तक 20 किमी लंबी रेललाइन बिछाने का काम शुरू कर दिया। रायपुर स्टेशन से मंदिरहसौद पहले ही ब्राड गेज से जुड़ा है। इस लाइन के साथ रायपुर से नए रायपुर का सीधा रेल संपर्क हो जाएगा और दूरी होगी सिर्फ 34 किमी यानी रायपुर से अधिकतम चरौदा तक।
इस काम में देरी न हो, इसलिए रेलवे ने फिलहाल उपलब्ध 5 करोड़ रुपए से ट्रैक बिछाने के लिए समतलीकरण शुरू कर दिया है। पूरा प्रोजेक्ट लगभग 336 करोड़ रुपए का है, लेकिन फरवरी में रेल बजट में इस प्रोजेक्ट के लिए बड़ी रकम मिलने की उम्मीद है। इसके बाद काम और तेज होगा।
सूत्रों के अनुसार राज्य शासन व रेलवे के बीच इस ट्रैक को लेकर सभी जरूरी मुद्दों पर सहमति बन गई है। इसके बाद ही रेलवे ने नया रायपुर में रेल लाइन बिछाने का टेंडर फाइनल किया था। अब ट्रैक के लिए काम शुरू हो गया। जानकारों का कहना है कि रेल मंत्रालय लोकसभा चुनाव-2019 से पहले इस प्रोजेक्ट को पूरा करना चाहता है। राज्य शासन की भी यही मंशा है। इसलिए लाइन का लोकार्पण 2018 तक ही करने की तैयारी है।
- 20 किमी पटरी बिछेगी मंदिर-हसौद से केंद्री तक
- 34 किमी रायपुर स्टेशन से केंद्री तक का होगा सफर
-05 करोड़ में ही शुरू होगा लाइन का काम केंद्री तक
-336 करोड़ कुल खर्च, रेल बजट में मिलेगी बड़ी राशि
आगे की स्लाइड्स में पढ़ें पूरी खबर...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva